laion/Wikipedia-Exotic huggingface dataset:
גשר סנטנאריו

גשר סֶנְטֶנָאריוֹ (ספרדית: Puente Centenario, אנגלית: Centennial Bridge, בתרגום מילולי: גשר יובל המאה ) הוא גשר מרכזי בפנמה, שחוצה את תעלת פנמה. הוא נבנה כדי להשלים את גשר האמריקות ולהחליפו במסגרת הכביש הפאן-אמריקאי. עם פתיחתו בשנת 2004, הוא הפך למעבר הקבוע השני של התעלה. גשר סנטנאריו הוא המעבר העיקרי השני שנבנה על מנת לחצות את תעלת פנמה. הראשון שנבנה היה גשר האמריקות. קיימים אמנם גם מספר גשרי שירות קטנים, אך ניתן להשתמש בגשרים אלה רק כאשר שערי הנעילה סגורים ויש להם קיבולת מוגבלת. הגשר ממוקם 15 קילומטרים מצפון לגשר האמריקות ונבנה כדי להקל על המעבר בו, שהפך ל"צוואר בקבוק". בתחילה, היה גשר האמריקות, שנפתח בשנת 1962, הכביש הראשי היחיד שחצה את תעלת פנמה. התנועה מעל גשר זה הייתה במקור בסביבות 9,500 כלי רכב ביום. במהלך הזמן התרחבה התנועה, ובשנת 2004 כבר עברו בגשר 35,000 כלי רכב ביום, דבר שהביא במרוצת הזמן לפקקי תנועה נרחבים ולהאטה מסיבית של התנועה, באופן מתמשך. מאחר שהגשר ייצר צוואר בקבוק גדול בכביש המהיר הפאן-אמריקני, החליטה ממשלת פנמה לבנות מעבר נוסף על התעלה. באוקטובר 2000 פורסם המכרז לבניית גשר חלופי כולל כביש, למעבר נוסף על התעלה, והחוזה להקמת גשר חלופי הוענק במרץ 2002. נקבע לוח זמנים שאפתני של 29 חודשים בלבד, עד אוגוסט 2004, כך שהגשר יוכל להיפתח במלאת 90 שנה למעבר הראשון של ספינה בתעלת פנמה, על ידי ספינת המטען "אנקון", שעברה במקום ב־15 באוגוסט 1914. הגשר נקרא Centenario - שתרגומו "יובל המאה", על שם שנת המאה למדינת פנמה, שנחגגה ב-3 בנובמבר 2003. הגשר החדש תוכנן על ידי מיזם משותף בין חברת טי לין אינטרנשיונל (אנ') לבין קבוצת לואיס ברגר בע"מ (אנ'), והוא נבנה על ידי החברה הקבלנית בילפינגר ברגר הגרמנית (אנ'), תוך שימוש במשאבים של חברת הבת האוסטרלית שלו בולדרסטון הורניברוק. האדריכל מיגל רוזאלס יצר את הרעיון והעיצובים האסתטיים הראשוניים לגשר פנמה-סנטנאריו. חוזי הנדסת מבנה הוענקו לליאונהארד, אנדרה ופרטנר. הגשר עצמו נחנך על פי לוח הזמנים ב־15 באוגוסט 2004, אך בפועל נפתח לתנועה ב־2 בספטמבר 2005, עם סיום הכבישים המהירים המובילים אליו. בדצמבר 2010 קרס חלק מגשר סנטנאריו בעקבות גשם כבד ושיטפונות והתנועה בו הושבתה למשך כשנה. בנובמבר 2011, הוחזרה התנועה המלאה בגשר. הגשר הוא בעיצוב גשר מעוגן כבלים, שהוא הסוג המורכב ביותר של גשר, המשלב עמוד, קורה וכבלים התומכים זה את זה ויוצרים לבסוף גשר יציב. הגשר הוא באורך כולל של 1,052  מטר (כקילומטר), כאשר גובהו מאפשר לכלי שיט גדולים לעבור מתחתיו. הגשר נתמך על ידי שני מגדלים, כל אחד מהם בגובה 184 מטר. הוא מכיל שישה נתיבי תנועה החוצים את פני התעלה. גשר סנטנאריו נועד לעמוד ברעידות האדמה שמתרחשות לעיתים קרובות באזור התעלה. 2005 Bridge Award of Excellence, American Segmental Bridge Institute (ASBI). 2007 Merit Award, Consulting Engineers and Land Surveyors of California (CELSOC) מדיה וקבצים בנושא גשר סנטנאריו בוויקישיתוף רשות תעלת פנמה - צילומי גשר המאה רשות תעלת פנמה - מצלמת רשת חיה ב- Centennial Bridge בניית הגשר "Rain Causes Panama Canal Bridge To Collapse". 2010-12-13. אורכב מ-המקור ב-2013-05-01. נבדק ב-2010-12-13. "Archived copy". אורכב מ-המקור ב-2014-12-30. נבדק ב-2011-11-15. {{cite web}}: (עזרה) "Puente Centenario". Structurae. נבדק ב-2013-09-19. "ASBI -- Bridge Awards". www.asbi-assoc.org. נבדק ב-2020-02-14. "American Council of Engineering Companies of California". www.acec-ca.org. נבדק ב-2020-02-14.
ויירה קוהנובה

ויירה קוהנובה (בצ'כית: Věra Kohnová; ‏ 26 ביוני 1929–1942) הייתה ילדה יהודיה מצ'כוסלובקיה, שנרצחה בשואה. היא כתבה יומן על רגשותיה ועל האירועים בתקופת הכיבוש הנאצי. יומנה פורסם בשנת 2006. קוהנובה נולדה בפלזן ב 1929, לאוטקר קוהן, עובד חברת טלר. בשנת 1941, בגיל שתים עשרה, היא החלה לכתוב יומן. היא כתבה בו במשך חמישה חודשים, במהלכם החמיר בהדרגה מצב משפחתה ויהודים אחרים בפלזן. היא לא תיארה את גורלם של יהודים באותה תקופה אלא כתבה בעיקר על רגשותיה האישיים. בעמוד האחרון ביומנה כתבה: אנחנו כאן רק מחר ואחרי מחר, מי יודע מה יהיה אז. להתראות, יומן שלי! ב־22 בינואר 1942 הועברה המשפחה בטרנספורט "אס" לטרזינשטאט. התיעוד האחרון של ויירה קוהנובה מגיע מ־11 במרץ 1942, כשעזבה את טרזינשטט בטרנספורט לגטו איזביצה שם נפטרה. אף על פי שהיא ומשפחתה לא שרדו, היומן שלה הוסתר על ידי מארי קליבודובה ומירוסלב מטוש במשך 65 שנה. בשנת 2006 התפרסם היומן בצ'כית, אנגלית וגרמנית. מדיה וקבצים בנושא ויירה קוהנובה בוויקישיתוף תיעוד נרצחי השואה בצ'כוסלובקיה (באנגלית)
בס אוטיס

בס אוטיס (באנגלית: Bass Otis;‏ 17 ביולי 1784 – 3 בנובמבר 1861) היה אמן, וצייר פורטרטים אמריקאי מוקדם. הוא צייר מאות דיוקנאות, כולל רבים מהאמריקאים הידועים ביותר בימיו, והפיק את הליתוגרפיה האמריקאית הראשונה בשנת 1819. אוטיס נולד במזרח ברידג'ווטר, מסצ'וסטס, בנם של ג'וזיה אוטיס, רופא, וסוזנה אור. כנער, ייתכן שהוא השתלב אצל יצרנית חרמשים, אולי אצל קרוב משפחה. מאוחר יותר עבד כחניך בציור ואז הלך ללמוד אצל גילברט סטיוארט בבוסטון בערך 1805–1808. אוטיס עבר לעיר ניו יורק, אולי כעוזרו של הצייר ג'ון ווסלי ג'רוויס. כשעבר לפילדלפיה, פנסילבניה בשנת 1812, קריירת הציור שלו פרחה. הוא נבחר לחברת האמנים של ארצות הברית בשנת 1812, ושמונה מדיוקנאותיו נכללו בתערוכה המשולבת של אגודת האמנים והאקדמיה לאמנויות יפות בפנסילבניה. הוא נבחר כאקדמאי באקדמיה של פנסילבניה בשנת 1824. אחת העבודות המוקדמות המפורסמות ביותר של אוטיס הראתה סצנה בתוך חנות לעיבוד מתכות, כנראה ביטוי לשנותיו כשוליה. בשנת 1813 הוא התחתן עם אליס פיירי מפילדלפיה, ונולדו להם שישה ילדים. עם המוציא לאור מפילדלפיה, ג'וזף דלאפליין, החל לצייר דיוקנאות ל"אוסף של דלאפליין של דמויות אמריקאיות מכובדות". בשנת 1816 אוטיס צייר דיוקנאות של תומאס ג'פרסון, ג'יימס מדיסון ודולי מדיסון. בסך הכל, צייר עשרים וארבעה דיוקנאות עבור "האוסף", אם כי רק הדיוקן של ג'פרסון פורסם לפני סיום הפרויקט בשנת 1818. חלק מהדיוקנאות שנותרו הוצגו בגלריה של דלאפליין. אוטיס הפיק את הליתוגרפיה האמריקאית הראשונה, שפורסמה בגיליון יולי 1819 של מגזין Analectic, יחד עם מאמר על התהליך הליתוגרפי. במחברותיו של אוטיס לשנים 26–1819 נרשמו למעלה מ -300 דיוקנאות שצוירו, כולל דיוקנאות של האמן ג'ון נגל, הכומר שפרד קושצ'יסקו קולוק, ויקטור מארי דו פונט, הסנטור ג'ון סי פרמונט והכומר ג'יימס אברקרומבי. ציורים ידועים אחרים כללו את הסופר ג'יימס פנימור קופר, תומאס גארט ונשיא ארצות הברית ויליאם הנרי הריסון. הוא עבד בעיקר בפילדלפיה, אך עבד גם בבוסטון ובוילמינגטון, דלאוור (1839, 1840) ובפרובידנס, רוד איילנד (1858–1861). תלמידיו כללו את הנרי אינמן, פיטר פ. רוטרמל וג'ון נגל. מדיה וקבצים בנושא בס אוטיס בוויקישיתוף Adams, Clinton (1983). American lithographers 1900-1960. Albuquerque: University of New Mexico Press. p. 5. Albert H. Smyth. The Philadelphia magazines and their contributors, 1741-1850. Philadelphia: R. M. Lindsay, 1892
סלינה (אי)

סלינה (באיטלקית: Salina) היא אי מקבוצת האיים האיאוליים מצפון לסיציליה, בדרום איטליה. היא האי השני בגודלו מאיי הארכיפלג. בשנת 2000 הוכרזה כאתר מורשת לאומית של אונסק"ו. לפני כ-13,000 שנה היו באי הרי געש פעילים, ואדמת האי היא ממקור וולקני. ההר הגבוה ביותר בקבוצת האיים נמצא באי וגובהו 962 מטר מעל פני הים. האי מחולק לשלוש קומונות: סנטה מרינה - ממוקמת באזור החוף המזרחי. זהו האזור המרכזי והמאוכלס ביותר באי. מלפה - ממוקמת בצפון האי. לני - ממוקמת בדרום מערב האי. באי קיימים מספר סוגים של לטאות, בין היתר לטאה איאוליית ולטאת החומה האיטלקית. באי נפוצות שני סוגים של שממיות - שממית הבתים ושממית החומות. עץ הערמון הנפוץ באזור פוסה דלה פלצ'י באי, הוא ביתו של הנמנמן האירופי. בעלי הכנף הנפוצים באי הם עקב חורף, בז מצוי, עורב שחור, שחפים, בז חופים ועופות נודדים מדיה וקבצים בנושא סלינה בוויקישיתוף האיים האיאוליים: שבעת הסודות המופלאים של איטליה, הארץ, משה גלעד, 26 באוגוסט 2018 האיים האיאוליים – טיול בין הרי געש, מסע אחר, דורון אראל סלינה, באתר אנציקלופדיה בריטניקה (באנגלית) The Aeolians: The Volcanic Islands, http://www.italia.it/ Isole Eolie (Aeolian Islands), אונסק"ו סלינה, הפנינה הירוקה של האיים האיאוליים, באתר https://www.italyheaven.co.uk/ The fauna of the Aeolian Islands
כריסטופר (זמר)

כריסטופר לונד ניסן (בדנית: Christopher Lund Nissen; נולד ב-31 בינואר 1992), המוכר בשם הבמה כריסטופר (Christopher), הוא זמר-יוצר דני. בנובמבר 2012, הוא זכה בקטגוריית האמן העולה של השנה (Årets nytænker) בפרסי המוזיקה הדנית (אנ')‏. בתחילת הקריירה, כריסטופר שר גרסאות כיסוי. הסינגל הראשון שלו, "Against the Odds", יצא ב-16 בספטמבר 2011, והגיע בשיאו למקום ה-23 במצעד הדני. הסינגל הבא שלו, "Nothing in Common", יצא ב-2012, והגיע בשיאו למקום החמישי במצעד הדני. ב-23 במרץ של אותה שנה, הוא הוציא את האלבום הראשון שלו, Colours. בספטמבר 2013, הוציא את הסינגל "Told You So". השיר הגיע בשיאו למקום הרביעי במצעד הדני. ב-2014, הוציא את הסינגל "Crazy". השיר הגיע בשיאו למקום השני במצעד הדני. מאוחר יותר באותה שנה, הוא הוציא, בשיתוף פעולה עם ברנדון ביל (אנ'), את הסינגל "CPH Girls". השיר, בשיאו, הגיע למקום הראשון במצעד הדני. ב-2015, הוציא את הסינגל "Tulips". השיר הגיע בשיאו למקום רביעי במצעד הדני. ב-24 במרץ 2016, הוציא את האלבום השני שלו, Told You So. ב-1 באפריל 2016, הוציא, בשיתוף פעולה עם בקה בום (אנ'), את הסינגל "I Won't Let You Down". השיר הגיע בשיאו למקום הראשון במצעד הדני. ב-15 באפריל 2016, הוציא את האלבום השלישי שלו, Closer. ב-22 במרץ 2019, הוציא את האלבום הרביעי שלו, Under the Surface. ב-23 בספטמבר 2020, הוא הוציא, בשיתוף פעולה עם צ'ונגה (אנ'), את הסיגגל "Bad Boy". הסינגל הגיע, בשיאו, למקום ה-31 במצעד השירים הדגיטליים של Gaon. ב-26 במרץ 2021, הוציא את האלבום החמישי שלו, My Blood. הוא נולד בפרדריקסברג ב-31 בינואר 1992. מאוחר יותר, הוא עבר לגור יחד עם הוריו ואחיו הקטן, אוליבר, באמגר (אנ')‏. ב-2012, עבר כריסטופר לגור עם בת זוגו, מדינה (אנ'). מאוחר יותר, הם נפרדו. ב-2014, הוא החל במערכת יחסים עם הדוגמנית הדנית ססילי האוגארד (דנ'). ביוני 2019, התחתנו. 2012: Colours 2014: Told You So 2016: Closer 2019: Under the Surface 2021: My Blood 2023: A Beautiful Life 2012–2013: Colours Tour 2013: Christopher Tour 2014–2015: Told you So Tour 2015: Tulips Tour 2016: Closer Tour 2020: Europe Tour מדיה וקבצים בנושא כריסטופר בוויקישיתוף אתר האינטרנט הרשמי של כריסטופר (בדנית) אתר האינטרנט הרשמי של כריסטופר כריסטופר, ברשת החברתית פייסבוק כריסטופר, ברשת החברתית אקס (טוויטר) כריסטופר, ברשת החברתית אינסטגרם כריסטופר, סרטונים בערוץ היוטיוב כריסטופר, במסד הנתונים הקולנועיים IMDb (באנגלית) כריסטופר, באתר אפל מיוזיק (באנגלית) כריסטופר, באתר ספוטיפיי כריסטופר, באתר סאונדקלאוד (באנגלית) כריסטופר, באתר Last.fm (באנגלית) כריסטופר, באתר AllMusic (באנגלית) כריסטופר, באתר MusicBrainz (באנגלית) כריסטופר, באתר דיזר כריסטופר, באתר Discogs (באנגלית) כריסטופר, באתר Songkick (באנגלית) כריסטופר, באתר בילבורד (באנגלית) "Mynewsdesk.com". אורכב מ-המקור ב-29 בינואר 2013. נבדק ב-29 בדצמבר 2012. {{cite web}}: (עזרה) DanishCharts: Christopher page (ארכיון) "Christopher". Se og hør (בדנית). Aller Media A / S. אורכב מ-המקור ב-27 בדצמבר 2015. נבדק ב-27 בדצמבר 2015. {{cite web}}: (עזרה) "Christopher on Instagram: "It's hard to describe how magical this weekend was!! I can't wait to spend the rest of my life with this happy girl, I now get to call my…"". Instagram (באנגלית). נבדק ב-2019-06-22.
זורנה

זוּרְנָה הוא כלי נשיפה מעץ הנמצא בשימוש באזור אסיה הקטנה, קווקז, כורדיסטן, טורקיה, דרום בולגריה ומקומות נוספים, ומשמש בדרך כלל בטקסים מסורתיים. הזורנה איתה מנגנים באזור כורדיסטן נקראת זורנה כורדית. במוזיקה יוונית יבשתית זורנה מהווה חלק של זיגיה. הזורנה הוא כלי נשיפה המורכב כעין קנה צר בתחילתו המתרחב בקצהו. מבנה זה מקנה לזורנה את הצליל הייחודי לו, היוצא דופן משאר כלי הנשיפה. לאורך הקנה הדק נקובים שבעה חורים ובנוסף עוד שני חורים קטנים יותר בחלק המתרחב בקצה הכלי. אל מקום הנשיפה בזורנה מחוברת מעין פייה מיוחדת העשויה מעלה של סוף או קנה מצוי. קיימים מספר כיוונים של זורנה, כל כלי בהתאם לסולם שבו מנגנים. הכיוון נקבע על פי אורך הכלי, דבר זה מאפשר העלאה או הורדה של הטון. נוהגים לגלף את הזורנה מגזירי עץ מסוגים שונים. העץ הנחשב המתאים ביותר לזה הוא שזיף. ישנן מספר טכניקות שונות לניגון זורנה: השיטה הפשוטה היא נשיפה כבכל שאר כלי הנשיפה, אך ישנה שיטה מיוחדת הנהוגה לרוב בזורנה כורדית הנעשית בצורה של שאיפת אוויר בצורה מעגלית דרך האף. מדיה וקבצים בנושא זורנה בוויקישיתוף ניגון זורנה כניסת חתן וכלה, סרטון באתר יוטיוב כל מה שרצית לדעת על הזורנה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פדרו פורו

פדרו אנטוניו פורו סקואדה (בספרדית: Pedro Antonio Porro Sauceda; נולד ב-13 בספטמבר 1999) הוא כדורגלן ספרדי, המשחק בעמדת המגן הימני בטוטנהאם הוטספר ובנבחרת ספרד. פורו התחיל את הקריירה שלו בקבוצת הכדורגל המקומית "חימנסטיקו דון בניטו", ממנה עבר לזו של ראיו ואיקאנו, כאשר היה בן 16. ב-10 באוגוסט 2017, פורו הצטרף למחלקת הנוער של ז'ירונה, לאחר שדחה הצעות ממחלקות הנוער של ריאל מדריד, אתלטיקו מדריד ובאיירן מינכן. ב-28 בנובמבר 2017, פורו ערך את הופעת הבכורה שלו בקבוצה הבוגרת בתיקו 1-1 נגד לבאנטה במסגרת גביע המלך הספרדי. חימשה ימים לאחר מכן, ערך את הופעת הבכורה שלו בקבוצת המילואים של המועדון, בתיקו 0-0 נגד אברו. ב-6 במאי 2018, פורו הבקיע את שער הבכורה שלו בניצחון 0–3 נגד ויאריאל ב'. ב-2 ביולי 2018, חתם על חוזה לארבע שנים במועדון. ב-31 בינואר 2019, הבקיע את שער הבכורה שלו בקבוצה הבוגרת בהפסד 1–3 לריאל מדריד, במסגרת הגביע. ב-8 באוגוסט 2019, פורו חתם במנצ'סטר סיטי מהפרמייר ליג, ששילמה 11 מיליון פאונד תמורת כרטיס השחקן שלו. ארבעה ימים לאחר מכן, הושאל לריאל ואיאדוליד עד לסיום העונה. ב-16 באוגוסט 2020, פורו הושאל לספורטינג ליסבון מליגת העל הפורטוגלית לשנתיים. בעונתו הראשונה, פורו זכה עם ספורטינג בדאבל, כאשר האליפות הייתה הראשונה של המועדון מזה 19 שנים. בסיום השנתיים, ספורטינג רכשה את כרטיס השחקן שלו מסיטי עבור 8 מיליון אירו. ב-31 בינואר 2023 הושאל לטוטנהאם הוטספר מהפרמייר ליג עד לסיום העונה, עם אופציה לרכישה. בסיום העונה טוטנהאם מימשה את האופציה ושילמה תמורתו 45 מיליון אירו. במרץ 2021, פורו זומן לראשונה לסגל נבחרת ספרד, לקראת משחקי מוקדמות מונדיאל 2022. ב-28 במרץ, פורו ערך את הופעת הבכורה שלו בנבחרת בניצחון 1–2 נגד גאורגיה. ספורטינג ליסבון ליגת העל הפורטוגלית: 2020/2021 הגביע הפורטוגלי: 2020/2021 מדיה וקבצים בנושא פדרו פורו בוויקישיתוף פדרו פורו, באתר Transfermarkt פדרו פורו, באתר Soccerway פדרו פורו, באתר BDFutbol פדרו פורו, באתר WorldFootball.net פדרו פורו, באתר National Football Teams פדרו פורו, באתר FootballDatabase.eu
The Christmas in You

The Christmas in You (בעברית: חג המולד שבך) הוא אלבום אולפן ואלבום חג מולד של הזמרת-יוצרת השוודית ייל יונסון. האלבום יצא לאור ב-16 בנובמבר 2005, על ידי חברת התקליטים ליונהארט רקורדס, לכבוד חג המולד. הוא כלל בתוכו 15 שירים, ביניהם שיר חג המולד "Have Yourself a Merry Little Christmas". בשנת 2008 הוציאה יונסון מהדורה מחודשת של האלבום, עם עטיפה מחודשת ושתי רצועות בונוס: "When Christmas Was Mine" ו-"Big Bag Of Money". מידע על האלבום The Christmas in You באתר MusicBrainz האלבום The Christmas in You באתר Discogs Jill Johnson – The Christmas In You (2005, Dicentia pressing, CD) (באנגלית), נבדק ב-2021-05-20 Jill Johnson – The Christmas In You (2008, CD) (באנגלית), נבדק ב-2021-05-20
ליאו דובואה

ליאו מישל ג'וזף קלוד דובואה (בצרפתית: Léo Michel Joseph Claude Dubois; נולד ב-14 בספטמבר 1994) הוא כדורגלן צרפתי, המשחק בעמדת המגן הימני באיופספור. דובואה נולד בעיירה סגרה בצרפת. אביו נולד בלבנון ואומץ בגיל 13 חודשים על ידי משפחה צרפתית. דובואה, התחיל את הקריירה שלו בקבוצות כדורגל מקומיות בסגרה ובגיל 14 הצטרף לקבוצת הנוער של נאנט. בקיץ 2012, דובואה הצטרף לקבוצת המילואים של המועדון, וב-9 במאי 2015 ערך את הופעת הבכורה שלו בקבוצה הבוגרת בהפסד 1–2 לבורדו. ביולי 2018, דובואה חתם באולימפיק ליון לארבע שנים. ביולי 2022 חתם דובואה בגלאטסראיי. בספטמבר 2023 הושאל לאיסטנבול בשאקשהיר. ב-6 בספטמבר 2024 חתם באיופספור. במאי 2019, דובואה זומן לראשונה לסגל נבחרת צרפת. ב-2 ביוני 2019, דובואה ערך את הופעת הבכורה שלו בנבחרת בהפסד 0–2 לבוליביה. דובואה נכלל בסגל הנבחרת לקראת יורו 2020. מדיה וקבצים בנושא ליאו דובואה בוויקישיתוף ליאו דובואה, ברשת החברתית אקס (טוויטר) ליאו דובואה, ברשת החברתית אינסטגרם ליאו דובואה, באתר Transfermarkt ליאו דובואה, באתר Soccerway ליאו דובואה, באתר BDFutbol ליאו דובואה, באתר WorldFootball.net ליאו דובואה, באתר National Football Teams ליאו דובואה, באתר FootballDatabase.eu ליאו דובואה, באתר ESPN
Christmas Chants

Christmas Chants הוא אלבום אולפן ואלבום חג המולד של הלהקה גרגוריאן. הוא הופץ בשנת 2006 בהוצאת אולפני נמו. בשנת 2008 יצאה מהדורה מיוחדת Christmas Visions, המכילה את התקליטור המקורי עם שתי רצועות בונוס ו-DVD. אותו ה-DVD צולם בברלין בדצמבר 2007 במהלך סיבוב ההופעות שקיימה הלהקה לכבוד חג המולד. מידע על האלבום Christmas Chants באתר MusicBrainz האלבום Christmas Chants באתר Discogs Christmas Chants & Visions, נבדק ב-2021-05-20 Gregorian - Christmas Chants & Visions, Discogs (באנגלית) Datenbank: BVMI, www.musikindustrie.de
אמברגו הנפט (1967)

אמברגו נפט ננקט ב-6 ביוני 1967, היום השני למלחמת ששת הימים, עם החלטה ערבית משותפת להרתיע מדינות כלשהן לתמוך צבאית במדינת ישראל במהלך המלחמה בין ישראל למדינות ערב. בסופו של דבר כמה מדינות במזרח התיכון הגבילו את משלוחי הנפט שלהן למדינות המערב, חלקן נקטו בצעדים אלו רק כלפי ארצות הברית והממלכה המאוחדת ואילו אחרות החליטו להטיל איסור מוחלט על ייצוא נפט לכל מדינה שתסייע צבאית לישראל. האמברגו לא צמצמם באופן משמעותי את כמות הנפט הזמינה בארצות הברית, מאחר שלאמריקאים הייתה באותה תקופה רזרבות נפט גדולות שיכלו למלא את מקומו של הנפט הערבי. האמברגו הסתיים למעשה רק 3 חודשים לאחר המלחמה, ב-1 בספטמבר, במהלך כינוסה של ועידת ח'רטום. במהלך ועידת שרי הנפט שנערכה בין התאריכים 9–18 ביוני בבגדאד שבעיראק הוציאו כמה מדינות ערביות הודעה לעיתונות, בהודעה פורסם כי בוועידה התקבלו שתי החלטות פה אחד: הראשונה היא לא לאפשר לנפט הערבי להגיע במישרין או בעקיפין למדינות תוקפניות או למדינות שלוקחות חלק במתקפה על ריבונותה של מדינה ערבית כלשהי או על מימיה הטריטוריאליים, במיוחד מפרץ עקבה; השנייה היא שמעורבתה של כל מדינה במישרין או בעקיפין בתקיפה כנגד מדינות ערב, תהפוך את הנכסים וה"נתינים" שלה שבשטחי מדינות ערב לכפופים לדיני מלחמה. המשתתפים היו מצרים, סוריה, כווית, לוב, ערב הסעודית, אלג'יריה, בחריין, איחוד האמירויות הערביות וקטר. העיראקים שלחו את עותקי ההחלטה לשגרירויות איראן ואינדונזיה ואף ביקשה את תמיכתה של ונצואלה. ההחלטות שנקבעו במהלך הועידה השפיעו עוד בתחילת המלחמה, כיוון שמצרים טענה שארצות הברית שלחה מטוסים אמריקאיים לאזור ב-6 ביוני. עם זאת, עיראק הייתה המדינה הראשונה שהגבילה את משלוחי הנפט שלה (כבר ב-6 ביוני) לארצות הברית ולבריטניה. בסופו של דבר, עיראק, כווית, אלג'יריה ובחריין הגבילו משלוחי נפט לארצות הברית ולבריטניה בלבד, בעוד שסוריה עצרה את כל ייצוא הנפט שלה. ארצות הברית החליטה לכנס לישיבת חירום את הארגון לשיתוף פעולה ולפיתוח כלכלי ותמכה בהקמה מועצה בינלאומית שתייעץ בנושאים של ענף הנפט, מועצה שהייתה עשויה לייתר את אמברגו הנפט מכיוון שלא הייתה מאפשרת החרמת מדינות ספציפיות, וחשוב מכך, הייתה מאפשרת מצב שבו נפט שהיה נשלח למדינה אירופאית כלשהי, היה מועבר בקלות לאחת מהמדינות עליהן הוטל האמברגו. ההחלטות שהתקבלו במהלך ועידת ח'רטום התקבלו ב-1 בספטמבר, ההחלטה המרכזית איפשרה למדינות המפיקות נפט ברמה "בינונית" (כווית, ערב הסעודית ולוב) לחדש את יצוא הנפט ולהשיב את מקור ההכנסה הקריטי למדינות אלו. בתמורה, מדינות אלה הסכימו להעניק סיוע שנתי ל"קורבנות התוקפנות הציונית", כלומר מצרים וירדן (266 מיליון דולר ו -112 מיליון דולר בהתאמה). ב-9 בינואר 1968, בעקבות תוצאות מלחמת ששת הימים וחרם הנפט שהוכרז במהלכה, התכנסו בביירות נציגי שלוש מבין מדינות ערב השמרניות, גם הפעם אלו היו ערב הסעודית, כווית ולוב. מדינות אלו החליטו לייסד את אועפ"ק, כדי לנצל את כוח הנפט בסכסוך הישראלי-ערבי. אמברגו הנפט ב -1967 היה הסיבה העיקרית להקמת אועפ"ק, אשר ישמש בשנים שלאחר מכן כפורום בו ידונו מדינות ערביות על שימוש פוליטי בנפט. בהתאם לכך, לאמברגו הבא של הארגון הייתה השפעה חזקה בהרבה: הוא גרם לפרוץ משבר האנרגיה העולמי בימי מלחמת יום הכיפורים ב-1973. U.S. Department of State, Foreign Relations of the United States, 1964–1968, Vol. XXXIV: Energy Diplomacy and Global Issues (Washington: GPO, 1986), Document 232.
יוחנן מהצלב

יוחנן מהצלב (מוכר גם בשם John of the Cross, נולד כחואן דה ייפס אלברס ; 24 ביוני 1542 – 14 בדצמבר 1591) היה כומר קתולי ספרדי, מיסטיקן, משורר ונזיר כרמליתי. במוצאו היה נצר למשפחה יהודית שהמירה דתה בעבר. יוחנן הקדוש הוא דמות מרכזית של הרפורמציה הנגדית בספרד, והוא אחד משלושים ושישה מורי הכנסייה. יוחנן מהצלב ידוע במיוחד מהכתבים אותם השאיר אחריו. הוא הודרך והשאיר אחריו מכתבים והתכתבויות עם הנזירה הכרמליתית תרסה מאווילה. בנוסף פרסם שירים ומחקרים. שירתו ומחקריו על התפתחות הנפש נחשבים לפסגת הספרות הספרדית המיסטית, ועומדים בין היצירות הגדולות ביותר בספרות הספרדית. הוא הועלה למעמד קדוש נוצרי על ידי האפיפיור בנדיקטוס השמיני ב־1726. בשנת 1926 הוא הוכרז כאחד ממורי הכנסייה ידי האפיפיור פיוס ה-11. הוא ידוע בכינויו "הרופא המיסטי". יוחנן מהצלב הוא אחד מקדושי המסדר הכרמליתי. בין השאר הוא מונצח במנזר סטלה מאריס בחיפה. מדיה וקבצים בנושא יוחנן מהצלב בוויקישיתוף יוחנן מהצלב באנציקלופדיה הקתולית יוחנן מהצלב, באתר אנציקלופדיה בריטניקה (באנגלית) יוחנן מהצלב, באתר "Find a Grave" (באנגלית) יוחנן מהצלב, באתר MusicBrainz (באנגלית) יוחנן מהצלב, באתר Discogs (באנגלית)
אד בון

אדוארד ג'ון בון (באנגלית: Edward John Boon; נולד ב-22 בפברואר 1964) הוא מתכנת משחקי וידאו, מדבב, ובמאי אמריקאי שהועסק למעלה מ-15 שנים בחברת Midway Games ומאז 2011 עובד בחברת Warner Bros. Interactive Entertainment בסטודיו NetherRealm. בון מוכר בעיקר משום שהמציא את סדרת משחקי מורטל קומבט יחד עם ג'ון טוביאס. בון נולד וגדל בשיקגו, אילינוי. הוא סיים את בית הספר התיכון באקדמית לויולה בווילמט. הוא קיבל תואר ראשון במתמטיקה ומדעי המחשב מאוניברסיטת אילינוי באורבנה-שמפיין. לאחר סיום הלימודים הוא הועסק על ידי Williams Entertainment (אנ') במחלקת הפינבול שלהם, ועבד בכ-20 משחקי פינבול בשנתיים הקרובות. הוא היה היוצר של סדרת משחקי הלחימה מורטל קומבט, יחד עם ג'ון טוביאס, ושימש כמתכנת הראשי של הסדרה, עם טוביאס שהיה המעצב הראשי שלה, עד שהשותפות שלהם התפרקה כשטוביאס עזב את חברת Midway Games בשנת 1999. בון קרא לסוניה בלייד (אנ') וטניה, שתי דמויות בסדרה על שם אחיותיו סוניה וטניה, בעוד שדמות אחרת בסדרה, נוב סאיבוט (Noob Saibot) נקראת על שם שמות המשפחה של טוביאס ובון רק במהופך. משחק המילים הזה נמצא גם בכינויי הטוויטר שלהם: therealsaibot@ ו-noobde@. בון דורג במקום ה-100 ברשימת "100 יוצרי המשחקים הטובים ביותר" של IGN בשנת 2009 על רקע מעורבותו בסדרת Mortal Kombat . הוא ממשיך להיות מעורב ישירות בזיכיון מורטל קומבט ובפרויקטים הצדדיים של המולטימדיה, וכן סיפק עבודות דיבוב ולכידת תנועה למשחקים, ובעיקר תרם את קולו לאמרת הכנף הידועה של סקורפיון "בוא הנה!" ("!Get over here" או "!Come here"), סקורפיון אומר את המשפט הזה לפחות באחת מהגרסאות שלו בכל משחקי הסדרה ובכל סרטי העלילה. מהדורת 2008 של גינס שיאי עולם: מהדורת גיימרים העניקה לו את השיא העולמי ל"מדבב בעל הקרירה הארוכה ביותר במשחק ווידאו". מדיה וקבצים בנושא אד בון בוויקישיתוף אד בון, ברשת החברתית אקס (טוויטר) אד בון, ברשת החברתית אינסטגרם אד בון, במסד הנתונים הקולנועיים IMDb (באנגלית) "Universities of Missouri, Illinois hailed as tech's powerful colleges". St. Louis Business Journal. 2010-05-03. נבדק ב-2010-06-03. "Mortal's Master: Programmer Ed Boon". GamePro. IDG (86): 38–40. בנובמבר 1995. {{cite journal}}: (עזרה) "E3 2010: Mortal Kombat Returns! See the New Trailer!". DreadCentral. "John Tobias' Twitter". "Ed Boon's Twitter". IGN Games (2009-02-23). "Top 100 Game Creators". IGN. אורכב מ-המקור ב-10 ביולי 2012. נבדק ב-2010-06-03. {{cite web}}: (עזרה)
עונת 1966/1967 בליגת העל ההולנדית

עונת 1966/1967 הייתה העונה ה-11 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. אלינקוויק ווילם II ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו נאק ברדה, פ.צ סיטארד וXerxesDZB שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקום ה-17 וה-18 נשרו לליגת המשנה ההולנדית. הליגה הוגדלה בחזרה ל-18 קבוצות לאחר כ-4 עונות בהן שיחקו 16 קבוצות.
מייקל סוקולובסקי

מיכאל סוקולובסקי (בפולנית: Michał Sokołowski; נולד ב-11 בדצמבר 1992) הוא כדורסלן אמריקאי, המשחק בעמדת הסמול פורוורד בהפועל חולון. את קריירת הבוגרים שלו החל סוקולובסקי בשנת 2011, כששיחק באנוויל ולוצלאבק הפולנית. הוא שיחק במועדון שלוש שנים, עד שבשנת 2014 חתם ברוסה ראדום. הוא זכה פעמיים בתואר שחקן ההגנה של העונה בעונות 2015/2016 ו-2016/2017, ולשחקן הפולני של העונה בעונת 2017/2018. בשנת 2018 הוא חתם בז'לונה גורה, כשגם שם הוא נבחר לשחקן הפולני של העונה. ביולי 2019, חזר סוקולובסקי לאנוויל ולוצלאבק. הוא העמיד שם 5.3 נקודות ו-3.3 ריבאונדים בממוצע למשחק. ב-24 באוגוסט 2020, הוא חתם בלגיה ורשה. בקבוצה הוא העמיד ממוצעים של 12.2 נקודות, 6 ריבאונדים ו-4.7 אסיסטים ב-9 משחקים. ב-16 באוקטובר 2020, זמן קצר לאחר תחילת העונה, הוא חתם ביוניברסו טרוויזו באסקט מהליגה האיטלקית. ב-20 במאי 2021, חתם סוקולובסקי עד תום העונה בהפועל חולון לאחר שחלק מזריה עזבו בזמן מבצע שומר החומות. מדיה וקבצים בנושא מייקל סוקולובסקי בוויקישיתוף פרופיל, באתר eurobasket פרופיל, באתר פיב"א עמרי מנהיים, ‏מגי נפרד מהפועל חולון: "אני אחד משלכם", באתר ערוץ הספורט, 20 במאי 2021